section_heading: Povijest
paragraph_text: Godine 1907., u Brčkom osnovano je i bošnjačko prosvjetno i potporno društvo Islahijjet (Vaspitanje). Društvo su osnovali najugledniji Bošnjaci u Brčkom u to vrijeme na čelu s tadašnjim gradonačelnikom Mujagom Mula Mehmedovićem, u svrhu kulturnog i gospodarskog podizanja bošnjačke omladine grada i kotara. Društvo je u šest sela imalo svoje pododbore s čitaonicama. Islahijjet je davao materijalnu pomoć u školovanju na sveučilištima, za osposobljavanje mladih na raznim zanatima, u gospodarstvu, i bilo je aktivno u suzbijanju poroka razne vrste. thumb|lijevo|200px|[[Abdullah Bukvica je bio osnivač, tajnik i predsjednik Islahijjeta]] Godine 1922. za potrebe Islahijjeta, kupljena je i adaptirana zgrada u brčanskom naselju Kolobara. Kupljena zgrada, koja je sagrađena 1912. godine postala je Islahijjetov dom, gdje su se nalazile prostorije za čitanje novina, knjižnica, te prostor za javna predavanja. Ista zgrada je proširena 1935. godine društvenom salom s kazališnom scenom koja je mogla da primi preko 400 gostiju. Kroz aktivnosti Islahijjeta opismenjeno je preko tisuću mladih, a isto toliko osposobljeno za suvremene zanate. U Islahijjetu su pripremane prve kazališne predstave koje su režirali putujući redatelji, održana prva konferencija radnika 1918, godine, a bio je i mjesto okupljanja mladih brčanskih antifašista.